Diari Oficial de la Generalitat Valenciana


Sumari del DOGV 4622, del 04-11-2003 (2003/11749)

Informació pública de l'acceptació de delegació de l'Ajuntament de Betxí en la Diputació de Castelló, facultats per a gestió, liquidació, inspecció i recaptació de l'IBI (urbana i rústica) i IAE.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11111


Data del document
:   16-10-2003

Organisme emissor
:   Diputacio Provincial de Castelló

Tipus de document
:   Acord

Descriptors 

:   * Betxí
    * administració local
    * delegació de poders
    * recaptació d'impostos

Informació pública de l'acceptació de delegació de l'Ajuntament de Betxí en la Diputació de Castelló, facultats per a gestió, liquidació, inspecció i recaptació de l'IBI (urbana i rústica) i IAE. [2003/X11498]
  
El Ple de la Diputació Provincial en la sessió ordinària del dia 9 de setembre de 2003, va adoptar entre altres l'acord següent:
  
Acceptació delegació Ajuntament de Betxí en la Diputació de Castelló, facultats per a gestió, liquidació, inspecció i recaptació de l'IBI (urbana i rústica) i IAE.
  
Vist que l'Ajuntament de Betxí, en sessió la plenària del dia 4 de setembre de 2003, va adoptar el següent acord:
  
Delegació de facultat de recaptació en Diputació. Vist que per part de l'equip de govern municipal es pretén impulsar l'eficàcia i eficiència dels serveis municipals, a l'efecte del qual s'ha sol·licitat a l'àrea econòmica l'emissió d'un informe sobre la conveniència de modificar l'actual Conveni amb la Diputació Provincial de Castelló, de delegació de competències sobre gestió de determinats tributs municipals.
  
Vist l'informe emés per la Intervenció Municipal respecte d'això, de data de 18 juliol de 2003.
  
Es proposa l'adopció del següent acord:
  
Primer. Delegar en la Diputació Provincial de Castelló, a l'empara del que preveu l'article 7.1 de la Llei 39/88, de 28 de desembre, Reguladora de les Hisendes Locals, les funcions de gestió tributària dels impostos i taxes que a continuació s'indiquen:
  
- Impost sobre béns immobles de naturalesa urbana i rústica.
  
- Impost sobre activitats econòmiques.
  
Que es concreten en les següents:
  
- Concessió i denegació d'exempcions i bonificacions d'acord amb les Lleis que regulen l'impost.
  
- Realització de les liquidacions conduents a la determinació del deute tributari, ja siguen ingressos directes com a rebuts.
  
- Elaboració i emissió de llistes i documents cobratoris.
  
- Resolució dels expedients de devolució d'ingressos indeguts i materialització de les devolucions.
  
- Actuacions per a l'assistència i informació al contribuent referides a la gestió tributària, incloent en aquest punt la captació de dades amb els seus corresponents justificants per a posterior trasllat al Centre de Gestió Cadastral i Cooperació Tributària en aquelles actuacions que aquest organisme autoritze, per a estalviar desplaçaments del contribuent al Centre de Gestió a Castelló.
  
- Col·laboració en la inspecció de l'impost.
  
- Encreuament d'informació amb l'administració de l'Estat, per mitjà de processos informàtics.
  
- Resolució de recursos que s'interposen contra els actes de gestió tributària.
  
- Pràctica de les notificacions col·lectives, en els valors rebut i individuals en les liquidacions per ingrés directe.
  
- Dictar la provisió de constrenyiment.
  
- Recaptació dels deutes, tant en període voluntari com en executiu.
  
- Liquidació i recaptació d'interessos de demora.
  
Segon. Publicar el present acord en el Butlletí Oficial de la Província i DOGV perquè en prengueu coneixement, tal com disposa l'apartat 2n de l'article 7 de la Llei 39/1988, de 28 de desembre, Reguladora de les Hisendes Locals.
  
Betxí, 18 de juliol de 2003.
  
Atés que l'article 7.1 de la Llei 39/88, de 28 de desembre, Reguladora de les Hisendes Locals, estableix que les Entitats locals podran delegar a la Comunitat Autònoma o en altres Entitats locals en el territori de la qual estiguen integrades, les facultats de gestió, liquidació, inspecció i recaptació tributàries que la dita Llei els atribueix.
  
Atés que, així mateix, l'article 7.2 del citat precepte legal disposa que l'acord que adopte el Ple de la Corporació haurà de fixar l'abast i contingut de la referida delegació i es publicarà, una vegada acceptada per l'òrgan corresponent de govern, referit sempre al Ple, en el supòsit d'Entitats locals en el territori del qual estiguen integrades, en el Butlletí Oficial de la Província i DOGV perquè en prengueu coneixement?.
  
Per unanimitat, s'acorda l'acceptació per part de la Diputació Provincial de Castelló de la delegació efectuada per l'Ajuntament de Betxí, segons acord plenari del citat Ajuntament de 4 de setembre del 2003, de les funcions que s'hi mencionen en el mateix, procedint-se a la publicació de la dita delegació en el Butlletí Oficial de la Província i DOGV perquè en prengueu coneixement, de conformitat amb el que disposen els articles 7.2 de la Llei 39/88 Reguladora de les Hisendes Locals i 106.3 de la Llei 7/85, Reguladora de les Bases de Règim Local?.